**descătușări**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

murmur

aripi ating norii

imaginația

deschide poarta sufletului,

memoria imprimă gândului

zborul.

% zborul spre primenitele idealuri,

suflu

deasupra apelor limpezi.%

prin abia vazutele creneluri,

adie un vânt

de indiferență.-

titirezu-i

proptit în gard.

% gardul,

la gura sanctuarului,

filtrează lumina.%

în forfota lumii,

retragere

spre interior;

inima nesăgetată-i de-ntuneric-

racul pe val,

% valu-i rostogolit

pe cărțile

de piatră.%

alergate de rebele intenții,

clipele netrăite

luate-s de valuri;

în ochi, dorințe roiesc-

voința potențează viteza,

plăcerea gustul.

% gustul

de fân proaspăt cosit

și amintirea dimineților

fierbinți.%

scufundare în gol

fără sens

dinamica verbelor-

treptat copacul trăitor

pierde seva.

% sevă primită

de la preotesele vântului,

pentru a limpezi ochiul.%

rătăciri

în labirintul cu amintiri-

fără culoare dimineața;

reprezentările cinematografice

amplifică imaginarul.

% imaginarul număr,

sub radical,

simte vibrația visului.%

glasul sirenelor,

risipitoare dorințe,

aduce spre mal.

orizontu-i estompat de

neliniști -

% neliniști gonite de adierea iubirii

suferința căderii se transformă-n

bucuria regăsirii

găsind cheia cimiliturii

poarta-i deschisă-

o liniște neadumbrită

de îndoieli învăluie

gândul

% gândul izvorât

din lacrimile bunătății

tămăduiește%